United States of America (USA)

**United States of America (USA**) la, ka mɛ lɛm buon ye United States (US) bɛɛ America, la bɛnɛ zinisia pɔtii anɛ North America. Li anɛ Temis ban 50 laas taaba kilim yinnɛ ka ba tentitaar bɛ teŋzug anɛ Washington, D.C. Temis 48 la sieba da tɔndnɛ Canada lɛbis Ya-Dagɔbʋg ka tɔnd Mexico lɛbis Ya-Datiʋŋ ka mɛ tɔnd Ya-Datiʋŋ tuon baba nɛSemi-exclavic of Alaska teŋ la, ka mɛ lɛ kɔlʋg la baba tɔnd nɛ Archipelagic state of Hawaii. India dim teŋ la da mɔr buudi kɔnɔb-kɔnɔb ka ba laas kanl wʋʋ 574 nɛ India buudsieba wʋʋ 326 ka ba mɔri ba mɛŋ vɔɔtʋg nyadi. U.S. la pʋdug vɔɔtʋg nyadi tis kɔlʋg gʋʋr tembɛda Anu sieba nɛ Pacific Ocean la nɛ Caribean gbɛʋg tembanɛ ka nidib kae la. Li anɛ teŋkanɛ mɔr lʋga bɛdigʋ ka mɛ an dunia la wʋsa teŋkanɛ paas atan yalʋŋ nɛ nidib kanl pʋʋgʋn wʋsa, ka ba  gaad 340 million.

Paleo-Indians la da duoe lɔɔŋ Bering land bridge la kena zinin North America wʋʋ yʋma 12,000 dinɛ gaad la naam buudi malima kɔnɔb-kɔnɔb. Spanish Florida, yiiga teŋkanɛ ka European la da die ka ba yʋʋn la,as taaba lieb U.S. nananna la, ba da ɛɛnbi li nɛ 1513, ka li nya;aŋ ka British dim da kena faane teŋ la da taas ka yiiga yammis piiga nɛ anu sieba da keŋ zinin Virginia yʋʋm 1607. Kuob nɛ gʋʋltʋʋma la da nɔbigid tɔɔtɔ bɛ Southern olonies la da kpɛmisi ka taas Africa dim yammis naamʋg la. Lampo yɔɔb nɛ Gɔmma naam kpiʋŋ yɛla da taas American Revolution, laam nɛ Second Continental Congress linɛ da piana nyain Naadɔɔnr 4, 1776 la ye ba paamɛ asʋʋmmɛŋ. U.S. dim la da di yaan bɛ American Revolutionary War kanɛ da naam yi 1775 ti paae 1783 la ka yaligi ba teŋ la lɛb Ya-tuon baba lɛbisid North America ka sigisid teŋin dim la naam India dim zaba saŋa la. Louisiana Purchase dinɛ da naam 1803 la nɛ Mexican–American War linɛ da naam 1848 la sʋŋ ya bɛdigʋ bɛ teŋ la yaligir pʋʋgin. Temis bɛdigʋ da kpɛnɛna, Ya-Dagɔbʋg ti tʋn Ya-Datiʋŋ yammis pʋʋb da laam taas ka Confederate States of America la naam n zabi nɔɔryinne laasʋg yɛla bɛ American Civil War linɛ da naam 1861 ti paae 1865 la. Nɔɔryinne dim la yaan diib la da taas ka ba kad yammis yɛla teŋ la wʋsa ni. Lin da yi 19th centry naarin nɛ 20th centry pinilʋgʋn la, U.S. da dɔlis Spanish–American War and World War I. bɛ Japan dim da zab Pearl Harbor dim 1941 saŋa la, maligim tɛndigi ba paŋ sʋʋŋa.

### Li Pinilʋgʋn
Lababanɛ paas: United States yʋda la, United States nidib la, United yammis nɛ America yʋʋr pʋdʋb.

Pianatɔmisɔnɔg kanɛ sɔb gbaʋŋin ka ti buon ye "United States of America" la da pinilnɛ saŋkanɛ gaad wʋʋ Yʋʋmpaal 2,1776. Daakan daar ka Stephen Moylan, Continental Army da an aide tis General George Washington la, da sɔb gbaʋŋ tis Joseph Reed, onɛ bɛ Washington's aide-de-camp la sɔsid sour ye o tis o yikʋ ka o ken United States of America ti gaad Spain ia sʋŋir zaŋi keŋ Revolutionary War la yɛla. Yiiga gbaʋŋ kanɛ k aba da yisi li paalʋ da anɛ gbaʋŋ ziliŋziʋg kanɛ ka ba da nɛɛli di paalʋ bɛ Williamsburg newspaper naming *Virginia Gazette* la ni Dawalig 6, 1776 daar la. Lin nyaaŋ bɛɛ Sigir 11, 1776 nyaaŋ ka Thomas Jefferson da sɔb yaaliŋa yɛl ye "United States of America" sʋʋgi o mɛŋ la la yɛla, dinɛ ka Second Continental Congress dim la da nɔki li Naadɔɔnr 4, 1776 daar la.

## Gbanvɛɛnsa